Hajdúszoboszló Város Önkormányzata Képviselő-testületének

14/2021. (IV. 22.) önkormányzati rendelete

a közterület-használat, közterület-hasznosítás helyi szabályairól szóló

12/2019. (IV. 25.) önkormányzati rendelet módosításáról

Hajdúszoboszló Város Önkormányzatának Képviselő-testülete feladat- és hatáskörében eljárva, a katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46. § (4) bekezdése és a veszélyhelyzet kihirdetéséről és a veszélyhelyzeti intézkedések hatálybalépéséről szóló 27/2021. (I.29.) Korm.rendelet alapján, Hajdúszoboszló Város Önkormányzatának Polgármestere Magyarország Alaptörvénye 32. cikk (1) bekezdés a) pontjában meghatározott jogalkotási hatáskörében, a közterület-használat, közterület-hasznosítás helyi szabályairól szóló 12/2019. (IV.25.) önkormányzati rendelet módosítása tárgyában a következőket rendeli el:

**1. §**

A közterület-használat, közterület-hasznosítás helyi szabályairól szóló 12/2019. (IV. 25.) önkormányzati rendelet 11. § (1) bekezdés a) pontja helyébe az alábbi rendelkezés lép:

1. *a) Hasznosítási jogosultság pályázat útján, nyilvános árverésen történő licitálással nyerhető el főszezonban a 210/2009.(IX.29.) Korm. rendelet 5. számú és 6. számú mellékletében felsorolt árucikkek közül könyv, levelezőlap, játék, ajándék, továbbá egyéb élelmiszer termékek közül kizárólag előre csomagolt mézek, dzsemek, levárok, teafüvek, hidegen sajtolt olajok valamint közérzetjavító és étrend-kiegészítő termékek, (előre csomagolt, szárított növények, szárított gombák, illóolajok, cseppek, aromaterápiás termékek, levendula termékek, kézműves szappanok, tinktúrák), előre csomagolt kávé, valamint kávéital és teaital közterületen elhelyezett önkormányzati tulajdonú pavilonban történő árusításához. Az egyes pavilonokban végezhető tevékenységek listája a nyilvános árverésre történő jelentkezés feltételeit tartalmazó pályázati kiírásban is rögzítésre kerül.*

**Záró rendelkezések**

**2. §**

Jelen rendelet kihirdetése napján lép hatályba.

***Czeglédi Gyula                                                          Dr. Korpos Szabolcs***

***polgármester                                                                       jegyző***